กู้2ล้านล้านลงทุนเพื่อประชาชน
ยิ่งลักษณ์ ชี้ลงทุนโครงสร้างพื้นฐาน 2 ล้านล้านบาท เป็นการลงทุนเพื่อประชาชนอย่างแท้จริง
8 มี.ค. 2556

ยิ่งลักษณ์ ชี้ลงทุนโครงสร้างพื้นฐาน 2 ล้านล้านบาท เป็นการลงทุนเพื่อประชาชนอย่างแท้จริง
น.ส.ยิ่งลักษณ์ ชินวัตร นายกรัฐมนตรี เปิด “นิทรรศการThailand 2020 ก้าวใหม่ เชื่อมไทยสู่โลก การลงทุนของประชาชนเพื่อประชาชน” โดยรัฐมนตรีกระทรวงที่เกี่ยวข้อง ทูตต่างประเทศ นักลงทุนและประชาชนเข้าร่วมงาน โดยนายกฯกล่าวเปิดงาน โดยระบุว่า การลงทุนโครงสร้างพื้นฐาน 2 ล้านล้านบาทจะเป็นการลงทุนเพื่อประชาชนอย่างแท้จริง
“การลงทุนโครงสร้างพื้นฐานครั้งนี้ ลดต้นทุนโลจิสติกส์ไม่น้อยกว่า 2% ลดการใช้จะช่วยยกระดับคุณภาพชีวิตของประชาชน และเป็นโครงการลงทุนเพื่อประชาชนอย่างแท้จริง ซึ่งรัฐบาลอยากให้ประชาชนมีส่วนร่วม และพร้อมรับข้อเสนอแนะทุกข้อที่เสนอมา”น.ส.ยิ่งลักษณ์กล่าว   
น.ส.ยิ่งลักษณ์ กล่าวว่า ขณะนี้เศรษฐกิจขับเคลื่อนมาสู่เอเชีย ทำให้ประเทศไทยต้องเตรียมความพร้อมในการสร้างขีดความสามารถในการแข่งขัน โดยเฉพาะการรองรับเข้าสู่ประชาคมอาเซียน รัฐบาลจึงจำเป็นต้องมีการลงทุนโครงสร้างพื้นฐานขนาดใหญ่ หลังจากที่ไทยไม่ได้ลงทุนโครงสร้างพื้นฐานเหล่านี้มาเป็นเวลานาน